pythainlp/thai-wiki-dataset-v4 huggingface dataset:
โทโมริ คูซูโนกิ

โทโมริ คูซูโนกิ (楠木 ともり, くすのき ともり, 22 ธันวาคม 1999 -) เป็น นักพากย์และร้องนักแต่งเพลงชาวญี่ปุ่น เกิดที่โตเกียว อยู่สังกัดโซนีมิวสิกอาร์ติสต์ ค่ายเพลงคือ SACRA MUSIC
ประวัติ.
เนื่องจากชอบอนิเมะตั้งแต่ตอนอยู่ชั้นมัธยม 2 เมื่อได้ดูอนิเมะโคบาโตะและหลงไหลในการแสดงของคานะ ฮานาซาวะ จึงได้ตั้งเป้าที่จะเป็นนักพากย์ โดยไม่เคยได้ไปโรงเรียนฝึกนักพากย์แต่เรียนการแสดงด้วยด้วยตัวเอง
ในปี 2016 ได้รับรางวัลพิเศษในโครงการออดิชั่นครั้งที่ 5 "Anistoteles" ซึ่งจัดขึ้นโดย Sony Music Artists ในตอนนั้นจึงได้รู้สึกว่าเป็นเรื่องยากที่จะเป็นนักพากย์โดยที่ไม่มีประสบการณ์มาก่อน จึงได้ไปออดิชั่นเพื่อเป็นนักร้อง
ในปี 2017 ได้เปิดตัวในฐานะนักพากย์เป็นครั้งแรกด้วยบทเด็กสาวมัธยมต้นในอนิเมะน้องสาวของผมคือ"อาจารย์เอ"โร"มังกะ" ในปีต่อมาในปี 2018 จึงได้รับบทเป็นฮาซึกิ คางิมุระในอนิเมะ "Märchen Mädchen" เป็นครั้งแรกที่ได้รับบทเป็นตัวละครหลัก
โยชิโนะ อาโอยามะ

โยชิโนะ อาโอยามะ (青山 吉能, あおやま よしの, 15 พฤษภาคม 1996 -) เป็นพากย์ และ นักพากย์และนักร้องหญิงชาวญี่ปุ่น เกิดในจังหวัดคุมาโมโตะ สังกัดอยู่ 81 Produce
ซายากะ เซ็มบงงิ

ซายากะ เซ็มบงงิ (千本木 彩花, せんぼんぎ さやか, 24 พฤศจิกายน 1995 -) เป็น นักพากย์หญิงชาวญี่ปุ่น เกิดที่จังหวัดไซตามะ สังกัดอยู่ไอแอมเอ็นเทอร์ไพรส์ สามีคือทาซูกุ ฮาตานากะ ก็เป็นนักพากย์เช่นกัน
ประวัติ.
ในปี 2016 เธอได้รับบทนางเอกหลักครั้งแรกเป็นมุเมย์ในอนิเมะผ่าพิภพดงผีดิบ และในเดือนตุลาคมของปีเดียวกันนั้นก็ยังได้รับบทเป็นจิโตเสะ คาราสุมะในอนิเมะ Girlish Number เป็นครั้งแรกที่รับบทเป็นตัวเอก
ในปี 2017 ได้รับรางวัลนักแสดงหญิงหน้าใหม่จากงาน เซยูอะวอดส์ ครั้งที่ 11
เมื่อ วันที่ 29 ธันวาคม 2019 เธอได้ประกาศ การแต่งงานกับทาซูกุ ฮาตานากะ นักพากย์ที่ร่วมแสดงในอนิเมะเรื่องผ่าพิภพดงผีดิบ
ตาลพาราหีมนเทียร

ตาลพาราหีมนเทียร  เป็นโบสถ์พราหมณ์บูชาพระพาราหี เทวีในศาสนาฮินดู ถือเป็นหนึ่งในโบสถ์พราหมณ์หลังที่สำคัญที่สุดในโปขรา รัฐคัณฑกี ประเทศเนปาล มนเทียรตั้งอยู่บนเกาะเล็ก ๆ ใจกลางทะเลสาบเผวา และสามารถเข้าถึงได้โดยทางเรือเท่านั้น มนเทียรเป็นสัญลักษณ์ของอวตารของอชิมา สัญลักษณ์ของพลังศักติของสตรี เทศกาลสำคัญของมนเทียรมีขึ้นในช่วงไพสาข (เมษายน-พฤษภาคม) และ กรฏิก (พฤศจิกายน-ธันวาคม)
ถาวรวัตถุหลังเดิมของมนเทียรสร้างขึ้นจากหินและมีหลังคาสาน สูงสองชั้น ในลักษณะแบบเจดีย์
พินธยพาสินีมนเทียร

พินธยพาสินีมนเทียร (เนปาลี: बिन्ध्यबासिनी मन्दिर) เป็นหนึ่งในโบสถ์พราหมณ์ที่เก่าแก่ที่สุดในโปขรา ประเทศเนปาล ตั้งอยู่ในแขวง 2 มิรูวา เป็นสถานที่ท่องเที่ยวสำคัญของโปขราและมีทั้งชาวเนปาลและต่างชาติเดินทางมาสักการะจำนวนมาก โบสถ์ตั้งอยู่บนยอดเขาเตี้ย ๆ ในโปขราและสามารถเข้าถึงด้วยทางบันได บนยอดเชาที่เป็นที่ตั้งองมนเทียรยังสามารถเห็นทิวทัศน์ของเมืองโปขราและบรรดาหมู่เขาหิมาลัย
มนเทียรนี้ตั้งขึ้นในราวทศวรรษ 1760s กษัตริย์ คิรวัน ยุทธ พิกรม ชาห์ แห่งเนปาล ได้มอบหมายให้กหินทร ปาธย ปูเฑล (Kahindra Padhya Poudel) ตั้งโบสถ์พราหมณ์ขึ้นในโปขรา
มเหนทรปุล

มเหนทรปุล  เป็นย่านการค้าที่สำคัยของเมืองโปขรา รัฐคัณฑกี ประเทศเนปาล เป็นหนึ่งในย่านการค้าที่เก่าแก่และยุ่งที่สุดในเมือง รวมถึงเป็นย่านใจกลางเมืองที่สำคัญ ย่านมเหนทรปุลเป็นที่วางขายสินค้าทั้งเสื้อผ้า เครื่องใช้ไฟฟ้า เครื่องประดับ อัญมณี ไปจนถึงที่ทำการธนาคาร ชื่อของมเหนทรปุลมาจากสะพานมเหนทรปุล สะพานข้ามแม่น้ำเสตี ซึ่งเชื่อมต่อเข้ากับย่านรานีปาวะ ชื่อของสะพานมาจากกษัตริย์มเหนทร พีระ พิกรม ชาห์ และคำว่าปุล แปลว่าสะพาน
คิม ฮย็อน-จู

คิม ฮย็อน-จู (เกิด 24 เมษายน ค.ศ. 1977) เป็นนักแสดงชาวเกาหลีใต้ เป็นที่รู้จักจากบทนักแสดงนำในละครโทรทัศน์เรื่อง "อบอุ่นรักสัมผัสแห่งหัวใจ" (1999), "อิมซังอ๊ก ยอดพ่อค้าหัวใจทระนง" (2001), "รองเท้าแก้ว" (2002), "เจ้าสาวโชคร้ายกับคุณชายถังแตก" (2004), "เกมรักเรียลิตี" (2005), "สามวัยหัวใจเดียวกัน" (2012), "โซยง จอมนางสะท้านแผ่นดิน" (2013), "ครอบครัวจอมวุ่น บ้านอุ่นไอรัก" (2014), "อัศจรรย์รักสลับร่าง" (2018) และ "ทัณฑ์นรก" (2021) โดยเธอได้รับรางวัลเอแพนสตาร์อะวอดส์ สาขานักแสดงนำหญิงยอดเยี่ยม ประเภทละครโทรทัศน์ จากเรื่อง "ไอแฮฟอะเลิฟเวอร์" ในปี 2015 นอกจากนี้เธอยังเคยได้รับการเสนอชื่อเข้าชิงรางวัลแพ็คซังอาร์ทอวอร์ดมาแล้วถึง 5 ครั้ง และได้รับการเสนอชื่อให้เข้าชิงรางวัลละครเกาหลี ในสาขานักแสดงนำหญิงมาแล้ว 3 ครั้ง
การแสดง.
1996–2005.
คิม ฮย็อน-จู เริ่มต้นเข้าสู่วงการบันเทิงจากการถ่ายแบบให้นิตยสารวัยรุ่นขณะเรียนอยู่ชั้นมัธยมศึกษาตอนปลาย จนกระทั่งในปี ค.ศ. 1996 เธอได้มีโอกาสแสดงในมิวสิกวิดีโอของ คิม ฮย็อน-ชอล และ ซอ จี-ว็อน ก่อนจะได้บทนักแสดงสมทบในละครโทรทัศน์หลายเรื่อง จนในปี 1999 เธอได้รับบทเด่นในละครเรื่อง "สปริงไทม์" และ "อบอุ่นรักสัมผัสแห่งหัวใจ" รวมถึงได้แสดงนำคู่กับ ซง ซึง-ฮ็อน ในภาพยนตร์ดราม่าเรื่อง "พลิกลิขิตฟ้า ค้นหาหัวใจ" ทำให้เธอเริ่มได้รับความสนใจจากวงการบันเทิงของประเทศเกาหลีใต้มากขึ้น
คิม ฮย็อน-จู มาประสบความสำเร็จและมีชื่อเสียงโด่งดังเป็นวงกว้างในทวีปเอเชียจากละครโทรทัศน์เรื่อง "อิมซังอ๊ก ยอดพ่อค้าหัวใจทระนง" (2001) และ "รองเท้าแก้ว" (2002) โดยเฉพาะเรื่อง "รองเท้าแก้ว" ที่ได้รับความนิยมในหลายประเทศส่งผลให้เธอเป็นนักแสดงหญิงชาวเกาหลีใต้ที่ได้รับความนิยมในประเทศจีน, ฮ่องกง, ไต้หวัน, เวียดนามรวมถึงในประเทศไทย จากความโด่งดังของเธอในหลายประเทศในเอเชียทำให้ในปี 2003 เธอได้แสดงนำในภาพยนตร์ของฮ่องกงเรื่อง "สตาร์ รันเนอร์" โดยแสดงนำคู่กับอู๋ เจี้ยนหาว หรือ "แวนเนส" วงเอฟโฟร์
ในปี 2004 เธอแสดงนำคู่กับชี จิน-ฮี ในละครโทรทัศน์เรื่อง "เจ้าสาวโชคร้ายกับคุณชายถังแตก" ซึ่งจากบทบาทการแสดงในเรื่องดังกล่าวทำให้เธอได้รับรางวัลละครโทรทัศน์สถานีเอสบีเอส สาขานักแสดงนำหญิงยอดเยี่ยม และมีผลงานในภาพยนตร์เรื่อง "เหตุอุบัติ สลับหล่อ" โดยในปีต่อมาเธอแสดงนำคู่กับโก ซู ในเรื่อง "เกมรักเรียลิตี้" (2005) ก่อนจะหยุดพักงานแสดงไปถึง 2 ปี โดยให้เหตุผลว่าต้องการพักจากบทบาทการแสดงเป็นตัวละครที่มีบุคคลิกไร้เดียงสาแบบเดิม ๆ
2007–2010.
คิม ฮย็อน-จู กลับสู่วงการละครโทรทัศน์อีกครั้งในปี ค.ศ. 2007 กับการแสดงนำในเรื่อง "อิน-ซุน อีสเพรตตี" ซึ่งเป็นการแสดงเป็นตัวละครที่มีบุคคลิกแตกต่างออกไปจากเดิม โดยรับบทเป็นหญิงสาวที่เคยถูกพิพากษาจำคุกในข้อหาฆ่าผู้อื่น และมีปัญหาในชีวิตตามมาหลังพ้นโทษ โดยถึงแม้ละครเรื่องนี้จะไม่ได้รับความนิยมเท่าที่ควรและมีเรตติ้งที่ค่อนข้างต่ำ แต่การแสดงของเธอกลับได้รับคำชื่นชมและได้รับรางวัลละครโทรทัศน์จากสถานีเคบีเอสจากบทบาทดังกล่าว
ในปี ค.ศ. 2009 เธอรับบทนักแสดงสมทบในละครเรื่อง "รักฉบับใหม่หัวใจ 4 ดวง" ซึ่งดัดแปลงมาจากมังงะเรื่อง "สาวแกร่งแรงเกินร้อย" และได้แสดงนำคู่กับ อี ดง-อุก โดยรับบทเป็นแม่หม้ายที่ผันตัวมาเป็นทนายความหลังจากสูญเสียสามีในละครแนวกฎหมายเรื่อง "พาร์ทเนอร์ คู่หูคู่สุดท้าย"
ในปี 2010 เธอพักจากการแสดงอีกครั้งหลังพัก ยง-ฮาเพื่อนนักแสดงชายคนสนิทของเธอเสียชีวิตจากการผูกคอตาย รวมถึงสูญเสียพ่อด้วยอาการป่วย โดยเธอใช้เวลาในปีดังกล่าวในการเดินทางไปประเทศบังคลาเทศและประเทศฟิลิปปินส์ในฐานะทูตสันถวไมตรีของมูลนิธิกู้ด เนเบอส์ ซึ่งเป็นองค์กรเอ็นจีโอด้านสิทธิมนุษยชนและสาธารณประโยชน์
ฮง อึน-แช

ฮง อึน-แช (เกาหลี: ; อักษรโรมัน: Hong Eun-chae; เกิดวันที่ 10 พฤศจิกายน ค.ศ. 2006) รู้จักกันดีในชื่ออึนแช เป็นนักร้องและนักเต้นชาวเกาหลีใต้ เธอเป็นสมาชิกของเกิร์ลกรุปเกาหลีใต้เลเซราฟิม
ชีวิตในวัยเด็กและการศึกษา.
อึนแชเกิดที่เมืองมีรยัง จังหวัดคย็องซังใต้ ประเทศเกาหลีใต้ เมื่อวันที่ 10 ค.ศ. 2006 ครอบครัวของเธอประกอบด้วยตัวเธอเอง พ่อแม่ของเธอ และพี่ชาย อึนแชเป็นอดีตประธานนักเรียน และเธอยังได้ทำชมรมสื่อในโรงเรียนประถมศึกษา และยังเป็นอดีตสมาชิกของชมรมกรีฑาและสภานักเรียนในช่วงปีแรกของมัธยมต้น
อาชีพ.
ก่อนเปิดตัว.
อึนแชเป็นศิษย์เก่าของโรงเรียนเดฟแดนซ์เป็นเวลาสองปี โดยก่อนหน้านั้นเธอได้ออดิชันที่เจวายพีเอนเตอร์เทนเมนต์และเพลดิสเอนเตอร์เทนเมนต์ และเข้าร่วมซอร์ซมิวสิกในปี ค.ศ. 2021
2022–ปัจจุบัน: เปิดตัวกับเลเซราฟิม.
วันที่ 14 มีนาคม ค.ศ. 2022 ซอร์ซมิวสิกได้ประกาศเปิดตัวเกิร์ลกรุปใหม่ของพวกเขาในชื่อเลเซราฟิม โดยเป็นความร่วมมือกับไฮบ์คอร์ปอเรชัน อึนแชถูกเปิดเผยว่าเป็นสมาชิกคนที่สามของกลุ่มเมื่อวันที่ 6 เมษายน พวกเธอเปิดตัวเมื่อวันที่ 2 พฤษภาคม ค.ศ. 2022 ด้วยอีพี"เฟียร์เลส" และซิงเกิลในชื่อเดียวกัน
ในเดือนกุมภาพันธ์ ค.ศ. 2023 อึนแชได้รับการประกาศให้เป็นพิธีกรคนใหม่ของมิวสิกแบงก์
การสนับสนุน.
วันที่ 20 กุมภาพันธ์ ค.ศ. 2023 อึนแชได้รับการประกาศให้เป็นมิวส์คนใหม่ของแบรนด์ Kirsch วันที่ 16 กรกฎาคม อึนแชได้รับการประกาศให้เป็นมิวส์คนใหม่ของแบรนด์ญี่ปุ่น Calamee
ผลงานเพลง.
เครดิตการแต่งเพลง.
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
วัดไทรน้อย (จังหวัดพระนครศรีอยุธยา)

วัดไทรน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบาล ในตำบลไทรน้อย อำเภอบางบาล จังหวัดพระนครศรีอยุธยา 
วัดไทรน้อยสร้างขึ้นเป็นวัดตั้งแต่ประมาณ พ.ศ. 2313 เดิมมีนามว่า วัดบ้านมอญ คงจะหมายถึงเป็นหมู่บ้านของชาวมอญมาก่อน ได้รับพระราชทานวิสุงคามสีมาแล้วประมาณ พ.ศ. 2320 โบราณสถานภายใในวัดประกอบด้วยวิหาร และฐานเจดีย์ โบราณสถานได้รับการบูรณะให้อยู่ในสภาพดี ลักษณะสถาปัตยกรรมอยุธยาตอนกลาง สันนิษฐานว่าสร้างขึ้นในสมัยพระเจ้าปราสาททอง ทั้งเจดีย์ประธาน อุโบสถและพระพุทธรูปหินทราย
ปูชนียวัตถุที่สำคัญ คือ "หลวงพ่อใหญ่" เป็นพระพุทธรูปปูนปั้น ปางมารวิชัย ประดิษฐานอยู่ในอุโบสถหลังเก่ารูปแบบมหาอุด เสาอุโบสถทำจากไม้ตะเคียนจำนวน 10 ต้น มีตำนานเล่าว่าสร้างโดยชาวมอญที่อพยพมาตั้งถิ่นฐานที่บ้านมอญราวอยุธยาตอนต้น องค์หลวงพ่อใหญ่บูรณะปฏิสังขรณ์ เมื่อวันที่ 25 กุมภาพันธ์ พ.ศ. 2519
วัดปราสาททอง (จังหวัดพระนครศรีอยุธยา)

วัดปราสาททอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบาล ในตำบลไทรน้อย อำเภอบางบาล จังหวัดพระนครศรีอยุธยา 
จากหนังสือ "ประวัติวัดทั่วราชอาณาจักร เล่ม 4" ระบุว่า วัดปราสาททอง สร้างขึ้นเป็นวัดนับตั้งแต่ประมาณ พ.ศ. 2200 ต่อมากลายสภาพเป็นวัดร้างมีซากฐานเจดีย์ใหญ่ปรากฎอยู่ ได้รับการบูรณะปฏิสังขรณ์ประมาณ พ.ศ. 2452 ชาวบ้านเรียกนามวัดต่าง ๆ กันหลายนาม เช่น ชาวบ้านทางด้านใต้เรียก วัดเหนือ ชาวบ้านทางด้านเหนือเรียก วัดใต้ ส่วนชาวบ้านรอบ ๆ วัดเรียก วัดกลาง ชาวเรือเรียก วัดเจดีย์หัก เมื่อคราวเป็นวัดร้างมีผู้เฝ้าวัดชื่อตาบูนก็เรียก วัดตาบูน เดิมวัดนี้ขึ้นอยู่ในเขตตำบล บ้านกุ่ม หมู่ที่ 2 มีแม่น้ำเจ้าพระยาไหลผ่าน ปัจจุบันสายน้ำเปลี่ยนทางเดินจึงกลายเป็นคลองบางบาลและได้เปลี่ยนเขตการปกครองใหม่มาขึ้นอยู่ในตำบลไทรน้อย หมู่ที่ 3 วัดปราสาททองได้รับพระราชทานวิสุงคามสีมาครั้งหลังวันที่ 10 พฤศจิกายน พ.ศ. 2515 เขตวิสุงคามสีมากว้าง 18 เมตร ยาว 30 เมตร อีกแหล่งข้อมูลระบุว่าวัดปราสาททองสร้างโดยเจ้าพระยากลาโหมซึ่งต่อมาปราบดาภิเษกเป็นพระเจ้าปราสาททอง
วัดมีพระพุทธศิลานาเวง เป็นพระพุทธรูปศักดิ์สิทธิ์ สถาปัตยกรรมภายในวัดมีเจดีย์ทรงลังกา ซุ้มประตูสมัยอยุธยา และเจดีย์ย่อมุมไม้สิบสอง
สโมสรฟุตบอลโคราช ซิตี้

สโมสรฟุตบอลโคราช ซิตี้ หรือชื่อเดิมคือ สโมสรฟุตบอลสุรนารี อาร์มี่ 2 และ สโมสรฟุตบอลสุรนารี แบล็คแคท เป็นสโมสรฟุตบอลอาชีพในประเทศไทย ตั้งอยู่ที่อำเภอเมืองนครราชสีมา จังหวัดนครราชสีมา ปัจจุบันแข่งขันอยู่ในระดับไทยลีก 3 โซนภาคตะวันออกเฉียงเหนือ
ประวัติสโมสร.
ในฤดูกาล 2566 สโมสรชนะเลิศการแข่งขันไทยแลนด์ เซมิโปรลีก โซนภาคตะวันออกเฉียงเหนือ ทำให้ได้สิทธิ์เลื่อนชั้นสู่ไทยลีก 3 ฤดูกาล 2566–67 – โซนภาคตะวันออกเฉียงเหนือ
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ที่มา: รายชื่อนักฟุตบอลฤดูกาล 2567–68
ริกาโกะ ไอดะ

ริกาโกะ ไอดะ (逢田 梨香子, あいだ りかこ, 8 สิงหาคม 1992 -) เป็นนักพากย์และนักร้องหญิง และอดีตนักแสดงเด็กชาวญี่ปุ่น เกิดที่โตเกียว สำนักงานในเครือคือเค็นโพรดักชัน และค่ายเพลงคือ DMM music / Astro Voice 
ชื่อเล่นริเกียโกะ ยังเป็นสมาชิกของ Aqours อีกด้วย และก่อนหน้านี้ยังเคยใช้ชื่อ ริกาโกะ อิโต
เมร์โล (บัวโนสไอเรส)

เมร์โล  เป็นเมืองหลักของปาร์ติโดเมร์โล และศูนย์กลางการบริหารของเทศบาล, ตั้งอยู่ในเขตเมืองของมหานครบัวโนสไอเรส ในรัฐบัวโนสไอเรส, อาร์เจนตินา
เมืองถูกก่อตั้งโดย ฟรันซิสโก เด เมร์โล ในปี ค.ศ. 1755 และได้ถูกสร้างขึ้นใหม่โดย ฆวน ดิยอน ในปี ค.ศ. 1859
เมร์โลถูกแบ่งเป็น 2 ภูมิภาคที่โดดเด่น: "เมร์โล เซนโตร", เขตชนชั้นกลาง กระจุกตัวอยู่รอบสถานีรถไฟ และ เขตชนชั้นแรงงาน บาร์ริโอ, ส่วนใหญ่อยู่ตามริม แม่น้ำเรกอนกิสตา
ศูนย์กลางการบริหารและศูนย์กลางการค้าอยู่รอบ ๆ ถนนสายหลัก, "อาเบนิดา เดล ลิเบร์ตาดอร์ เฆเนรัล ซาน มาร์ติน" ถนนที่ปกคลุมด้วยต้นไม้แห่งนี้ทอดยาวเจ็ดช่วงตึกจากสถานีรถไฟไปยังย่านประวัติศาสตร์ และมีอาคารเพียงไม่กี่หลังที่มีความสูงเกินสองชั้น
เมร์โลมีเขตติดกับเมืองโมเรโน และเมืองปาโซเดลเรย์—ทั้งสองเมืองอยู่ในปาร์ติโดโมเรโน—และติดกับแม่น้ำเรกอนกิสตา (ตะวันตกเฉียงเหนือ), ซานอันโตนิโอเดปาดัว (เหนือ), ลิเบร์ตัด และปาร์เกซานมาร์ติน (ตะวันออก) และมาเรียโน อาโกสตา (ใต้)
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
หัวใจพบรัก

หัวใจพบรัก  เป็นละครโทรทัศน์เกาหลีใต้ในปี ค.ศ. 2018 นำแสดงโดยซง ฮเย-กโย และพัก โบ-ก็อม ออกอากาศทางช่องทีวีเอ็นทุกวันพุธและพฤหัสบดี เวลา 21:30 น. (ตามเวลาท้องถิ่น) ตั้งแต่วันที่ 28 พฤศจิกายน ค.ศ. 2018 ถึง 24 มกราคม ค.ศ. 2019 จำนวน 16 ตอน เป็นหนึ่งในละครเกาหลีที่มีเรตติงสูงสุดในประวัติศาสตร์เคเบิลทีวี
ในต่างประเทศสามารถรับชมผ่านการสตรีมบนวิวทีวีและวิกิ และจำหน่ายไปยังหลายประเทศในเอเชียตะวันออกเฉียงใต้ เช่นเดียวกับเอ็มเน็ตเจแปน ซึ่งจะออกอากาศในกว่า 100 ประเทศ
เรื่องย่อ.
โชคชะตานำพาให้หญิงสาวที่ดูเหมือนจะมีทุกอย่างและชายหนุ่มที่ดูเหมือนจะไม่มีอะไรเลย ตัดสินใจสละชีวิตธรรมดาเพื่ออยู่ร่วมกันชา ซู-ฮย็อน (ซง ฮเย-กโย) ลูกสาวของนักการเมือง ที่ใช้ชีวิตอย่างไร้จุดหมาย เธอใช้ชีวิตตามคำแนะนำจากผู้อื่น เธอแต่งงานกับครอบครัวเศรษฐี และท้ายที่สุดก็หย่าร้าง อดีตแม่สามีของเธอได้วางเงื่อนไขในการหย่าร้างว่าเธอจะต้องเข้าร่วมงานของครอบครัวอยู่เสมอ เช่น งานศพ ฯลฯ เป็นต้น ในทุกครั้งเมื่อถูกเรียก
ต่อมาวันหนึ่งขณะเดินทางไปทำธุรกิจในคิวบา เธอได้พบกับคิม จิน-ฮย็อก (พัก โบ-ก็อม) ชายหนุ่มที่รักอิสระเสรีและหาความสุขจากสิ่งรอบตัวได้ง่าย ๆ พวกเขาใช้เวลาร่วมกัน หลังจากที่พวกเขากลับไปเกาหลีใต้ เขาก็พบเธออีกครั้งในฐานะประธานบริษัทโรงแรมดงฮวา และเขาเป็นเพียงพนักงาน พวกเขาต่างถูกดึงดูดเข้าหากัน แต่โชคชะตาเท่านั้นที่จะตัดสินว่าพวกเขาควรจะได้สมหวังหรือไม่
ลูกสาวของนักการเมืองที่มีชื่อเสียง และ อดีตสะใภ้ในครอบครัวเศรษฐี
ชายหนุ่มที่รักอิสระเสรีและหาความสุขจากสิ่งรอบตัวได้ง่าย ๆ
นักแสดง.
นักแสดงสมทบ.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
สามีเก่าของชา ซู-ฮย็อน ดำรงตำแหน่งซีอีโอของบริษัทแทคย็องกรุ๊ป
พ่อของชา ซู-ฮย็อน
แม่ของชา ซู-ฮย็อน
คนขับรถของชา ซู-ฮย็อน
เลขาของชา ซู-ฮย็อน
แม่ของช็อง อู-ซ็อก
พ่อของคิม จิน-ฮย็อก
แม่ของคิม จิน-ฮย็อก
น้องชายของคิม จิน-ฮย็อก
เพื่อนของคิม จิน-ฮย็อกที่เปิดร้านอาหาร
หัวหน้าแผนกประชาสัมพันธ์ของคิม จิน-ฮย็อก ในที่ทำงาน
เพื่อนและรุ่นพี่ที่ทำงานของคิม จิน-ฮย็อก
เพื่อนร่วมงานของคิม จิน-ฮย็อก
เพื่อนร่วมงานของคิม จิน-ฮย็อก
เพื่อนร่วมงานของคิม จิน-ฮย็อก ที่สนใจในตัวเขา
 ลูกสาวของคิม ซุน-จู
เพลงประกอบละคร.
Part 1
Part 2
Part 3
Part 4
Part 5
Part 6
Part 7
Part 8
Part 9
ผู้ชม.
มีการบันทึกเรตติงผู้ชม 8.7% ทั่วประเทศสำหรับตอนแรกของละคร ทำให้เป็นเรตติงรอบปฐมทัศน์สูงสุดเป็นอันดับสี่ของช่องทีวีเอ็นรองจากเรื่อง "เพลย์ลิสต์ชุดกาวน์ 2", จีรีซาน", "และสุภาพบุรุษตะวันฉาย""
สาธารณรัฐเชโกสโลวักที่ 1

สาธารณรัฐเชโกสโลวักที่หนึ่ง , บางครั้งรู้จักกันในภาษาปากว่า สาธารณรัฐที่หนึ่ง (สโลวัก: "Prvá republika") เป็นรัฐเชโกสโลวาเกียแห่งแรก ดำรงอยู่ระหว่าง ค.ศ. 1918 ถึง ค.ศ. 1938 โดยเป็นการรวมสหภาพกันระหว่างชาติพันธุ์ชาวเช็กและชาวสโลวัก โดยทั่วไปประเทศมักถูกเรียกว่า เชโกสโลวาเกีย (เช็กและ) ซึ่งเป็นการประสมคำระหว่าง "เช็ก" และ "สโลวาเกีย" ที่ต่อมาจะกลายเป็นชื่อที่ใช้กันอย่างแพร่หลายที่สุดสำหรับรัฐสืบทอดต่อมา สาธารณรัฐครอบคลุมดินแดนที่เคยเป็นส่วนหนึ่งของอดีตจักรวรรดิออสเตรีย-ฮังการี ทั้งในส่วนของออสเตรีย (โบฮีเมีย มอเรเวีย และส่วนเล็ก ๆ ของไซลีเชีย) และฮังการี (พื้นที่ส่วนใหญ่ของอัปเปอร์ฮังการีและคาร์เพเทียรูเทเนีย)
ภายหลัง ค.ศ. 1933 เชโกสโลวาเกียกลายเป็นประเทศเดียวที่ยังคงปกครองด้วยระบอบประชาธิปไตยโดยพฤตินัยในยุโรปกลาง ในฐานะสาธารณรัฐระบบรัฐสภา ต่อมาด้วยแรงกดดันจากชนกลุ่มน้อยเยอรมันในซูเดเทินลันท์ที่ได้รับการสนับสนุนจากประเทศเพื่อนบ้านอย่างเยอรมนี ทำให้เชโกสโลวาเกียถูกบังคับให้ยกภูมิภาคซูเดเทินลันท์แก่เยอรมนีเมื่อวันที่ 1 ตุลาคม ค.ศ. 1938 ซึ่งเป็นส่วนหนึ่งของความตกลงมิวนิก นอกจากนี้ยังยกดินแดนทางตอนใต้ของสโลวาเกียและคาร์เพเทียรูทีเนียแก่ฮังการี และภูมิภาคซาออลแชในไซลีเชียแก่โปแลนด์ด้วย ซึ่งถือเป็นการยุติลงของสาธารณรัฐเชโกสโลวักที่หนึ่ง และถูกแทนที่โดยสาธารณรัฐเชโกสโลวักที่ 2 ที่ดำรงอยู่เพียงครึ่งปีก่อนที่เยอรมนีจะยึดครองเชโกสโลวาเกียส่วนที่เหลือในเดือนมีนาคม ค.ศ. 1939
สาธารณรัฐเชโกสโลวักที่ 2

สาธารณรัฐเชโกสโลวักที่สอง  ดำรงอยู่เป็นระยะเวลา 169 วัน ตั้งแต่วันที่ 30 กันยายน ค.ศ. 1938 ถึงวันที่ 15 มีนาคม ค.ศ. 1939 เป็นการรวมสหภาพกันระหว่างโบฮีเมีย มอเรเวีย ไซลีเชีย ภูมิภาคปกครองตนเองสโลวาเกียและซับคาร์เพเทียรุส (ซึ่งต่อมาจะเปลี่ยนชื่อเป็นคาร์เพเทีย-ยูเครนเมื่อวันที่ 30 ธันวาคม ค.ศ. 1938)
สาธารณรัฐที่สองมีจุดเริ่มต้นจากผลลัพธ์ที่ตามมาภายหลังความตกลงมิวนิก ที่เชโกสโลวาเกียถูกบังคับให้ยกภูมิภาคซูเดเทินลันท์แก่เยอรมนีเมื่อวันที่ 1 ตุลาคม ค.ศ. 1938 ต่อมารัฐบาลเยอรมนีได้ชี้แจงต่อนักการทูตต่างชาติว่าในขณะนี้เชโกสโลวาเกียได้กลายเป็นรัฐบริวารของเยอรมนีแล้ว รัฐบาลเชโกสโลวาเกียพยายามเอาใจเยอรมนี โดยการสั่งห้ามพรรคคอมมิวนิสต์ภายในประเทศ สั่งพักงานครูชาวยิวทุกคนในสถาบันการศึกษาของชาวเยอรมันในเชโกสโลวาเกีย และออกกฎหมายเพื่อให้รัฐสามารถเข้าครอบครองบริษัทชาวยิวได้ นอกจากนี้ รัฐบาลยังอนุญาตให้ธนาคารของประเทศอยู่ภายใต้การควบคุมระหว่างเยอรมนี-เชโกสโลวาเกีย ได้อย่างมีประสิทธิภาพ เมื่อวันที่ 2 พฤศจิกายน ด้วยรางวัลเวียนนาครั้งที่หนึ่ง เป็นผลทำให้ทางตอนใต้ของสโลวาเกียและซับคาร์เพเทียรูเทเนียถูกยกให้ฮังการี
สาธารณรัฐที่สองถูกยกเลิกอย่างเป็นทางการเมื่อเยอรมนีเข้าบุกครองในวันที่ 15 มีนาคม ค.ศ. 1939 และผนวกภูมิภาคเช็กเข้าเป็นรัฐในอารักขาโบฮีเมียและมอเรเวีย ในวันเดียวกันนั้น ประธานาธิบดีเชโกสโลวาเกียแอมีล ฮาชา ได้รับการแต่งตั้งเป็นประธานแห่งรัฐ (State President) โดยรัฐบาลเยอรมนี ซึ่งเขาดำรงตำแหน่งตลอดช่วงสงครามโลกครั้งที่สอง
ไทยแลนด์ เซมิโปรลีก ฤดูกาล 2566 – โซนภาคเหนือ

ไทยแลนด์ เซมิโปรลีก ฤดูกาล 2566 โซนภาคเหนือ เป็นส่วนหนึ่งของการแข่งขันไทยแลนด์ เซมิโปรลีก ฤดูกาล 2566 ซึ่งเป็นการแข่งขันในระดับที่ 4 ในระบบลีกฟุตบอลไทย และเป็นการแข่งขันฤดูกาลแรกของไทยแลนด์ เซมิโปรลีก
สโมสร.
สโมสรที่เข้าแข่งขันในฤดูกาล 2566 โซนภาคเหนือ มีจำนวน 5 สโมสร
ตารางคะแนน.
อันดับ.
<section begin=northern region/><onlyinclude></onlyinclude><section end=northern region/>
สถิติ.
<templatestyles src="Col-begin/styles.css"/>
เยปีฟัน

เยปีฟัน (Yepifan) เป็นชุมชนนคร (urban locality; หมายถึงนิคมคนทำงาน) ในเขตกีมอฟสกี แคว้นตูลา ประเทศรัสเซีย ตั้งอยู่ริมฝั่งของแม่น้ำดอน ราว ทางตะวันออกเฉียงใน้ของกีมอฟสก์ และ ทางตะวันออกเฉียงใต้ของตูลา ใกล้กันกับทุ่งกูลีโกโว
เยปีฟันก่อตั้งขึ้นโดยเจ้าชาย อีวัน มัสตีสลาฟสกี ผู้เป็นญาติของอีวันผู้เลวร้าย โดยตั้งขึ้นเป็นปราการเพื่อป้องกันการรุกรานจากชาวตาตาร์ไครเมีย เป็นส่วนหนึ่งของพรมแดนอาบาติสใหญ่ ชาวเมืองเยปีฟันสนับสนุนอีวัน โบลอตนีกอฟ ในช่วงยุคสมัยแห่งปัญหา เมืองถูกถล่มราบโดยการนำของอีวัน ซารูตสกี และชาวตาตาร์ ในหลายครั้ง โดยมีบันทึกการโจมตีเมืองโดยชาวตาตาร์ครั้งสุดในปี 1659 ปีเตร์มหาราช มีประสงค์จะเชื่อแม่น้ำดอนกับแม่น้ำวอลกาผ่านระบบทางน้ำและคูคลองที่มีจุดศูนย์อยู่ที่เยปีฟัน ต่อมาเป็นที่ประจักษ์ว่าโครงการคลองอีวานอฟสกีนั้นไม่สามารถนำมาใช้เพื่อการเดินเรือได้ โครงการที่เยปีฟันจึงถูกล้มเลิกไป
ในศตวรรษที่ 19 เยปีฟันเป็นศูนย์กลางของ "ยูเยซด์" ซึ่งเป็นที่รู้จักจกงานประจำปี อาสนวิหารนักบุญนิโกลัส สร้างขึ้นด้วยสถาปัตยกรรมนีโอคลาสสิก และประกอบพิธีเสกในปี 1850 เป็นจุดหมายตาสำคัญของเยปีฟัน
Pro re nata

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Pro re nata เป็นวลีภาษาละติน แปลว่า "ในสถานการณ์เช่นนี้" หรือ "ตามที่สถานการณ์นี้อุบัติขึ้น" (แปลตรงตัวว่า "สำหรับสิ่งที่ได้เกิดขึ้น") ในศัพทวิทยาการแพทย์ นิยมเขียนย่อเป็น PRN หรือ P.R.N. และใช้สื่อถึงการใช้ยาหากมีสถานการณ์ให้ใช้
"P.R.N.", "PRN" หรือ "pro re nata" ในทางการแพทย์ หมายถึงการใช้ยาที่สั่งในเวลาที่ผู้ป่วยเป็นผู้กำหนดเอง เช่นในกรณีของยาระงับปวดแบบผู้ป่วยเป็นผู้บังคับ หรือสำหรับพยาบาล ผู้บริบาล เป็นผู้ให้ตามสถานการณ์ เป็นคำตรงข้ามกันกับยาที่ให้ใช้ตามช่วงเวลาที่กำหนดไว้อย่างชัดเจน ("scheduled dosage") บางครั้งอาจเรียก "PRN" ในภาษาอังกฤษว่า "if needed" (เมื่อต้องการ)
ปูวาร์

ปูวาร์ (อักษรโรมัน: Poovar) เป็นเมืองท่องเที่ยวในเนยยัตตินกระ อำเภอติรุวนันตปุรัม รัฐเกรละ ประเทศอินเดีย ตั้งอยู่ที่ปลายเกือบทางใต้สุดของติรุวนันตปุรัม เป็นรองแค่หมู่บ้านโปจิยูร์ ซึ่งอยู่ถัดไปทางใต้ ชื่อเมือง "poo-var" เป็นการเชื่อมกันของคำภาษามลยาฬัมคำว่า "ดอกไม้" และ "แม่น้ำ"
ปูวาร์ในอดีตเป็นศูนย์กลางการค้าของไม้, ไม้หอม, งาช้าง และเครื่องเทศ เชื่อกันว่ากองเรือที่มีกษัตริย์โซโลมอนแห่งอิสราเอลเป็นเจ้าของ ได้มาจอดเทียบท่าในโอเฟียร์ ที่ซึ่งนักวิชาการบางส่วนเชื่อว่าหมายถึงปูวาร์
สะพานปาซูปาตี

สะพานปาซูปาตี  หรือ ทางยกระดับปาซูปาตี (อินโดนีเซีย: Jembatan Pasupati, ซุนดา: ᮏᮨᮙ᮪ᮘᮒᮔ᮪ ᮕᮞᮥᮕᮒᮤ) เป็นสะพานที่เชื่อมต่อพื้นที่ทางเหนือและตัวนออกของบันดุงผ่านที่ราบลุ่มแม่น้ำจีกาปุนดุง สะพานมีความยาว 2.8 km กว้าง 30–60 m เชื่อมต่อกับถนนปาสเตอร์ (Jalan Pasteur) ซึ่งเป็นถนนสายที่มีต้นปาล์มขนาบ สะพานนี้เป็นที่รู้จักจากการแสดงแสงสียามค่ำคืน ซึ่งได้กลายมาเป็นสัญลักษณ์หนึ่งของเมืองบันดุง ด้านใต้ของสะพานเป็นสวนสาธารณะในชื่อสวนปาซูปาตี
ชื่อเดิมของสะพานคือ "Paspati" ซี่งมักจะถูกตีคสามผิด ๆ ในภาษาซุนดาเป็นคำว่า “pas mati” ซึ่งแปลว่า "เมื่อสิ้นลม" ปาซูปาตีสร้างขึ้นเชื่อมถนนปาสเตอร์ (Jalan Pasteur) กับ ถนนซูราปาตี (Jalan Surapati) สร้างขึ้นโดยได้รับเงินสนับสนุนจากคูเวต
เกอดุงซาเต

เกอดุงซาเต  เป็นสิ่งปลูกสร้างของรัฐในบันดุง ประเทศอินโดนีเซีย สร้างขึ้นด้วยสถาปัตยกรรมแบบนีโอคลาสสิก และผสมผสานองค์ประกอบของอินโดนีเซีย ผลงานออกแบบโดยสถาปนิกชาวดัตช์ J. Gerber เพื่อใช้เป็นที่ทำการหลักของรัฐบาลดัตช์อีสต์อินดีส ภาคส่วนกระทรวงรัฐวิสาหกิจ (State-Owned Enterprises; "Departement van Gouvernmentsbedrijven") อาคารสร้างแล้วเสร็จในปี 1920 ปัจจุบันอาคารเป็นที่ทำการใหญ่ของรัฐบาลจังหวัดชวาตะวันตก และเป็นพิพิธภัณฑ์
ชื่อ "Gedung sate" เป็นชื่อเล่นของตึก แปลตรงตัวว่า "ตึกสะเต๊ะ" ซึ่งมาจากเสาสูงกลางของตึก ซึ่งมีรูปร่างคล้ายคลึงกันกับสะเต๊ะ อาหารท้องถิ่นของอินโดนีเซีย เสาสูงกลางนี้ประกอบไปด้วยทรงกลมหกลูก แทนเงินหกล้านกุลเดน ที่ใช้ในการก่อสร้างตึก
นโรดม จักราวุธ

หม่อมเจ้า (นักองค์มจะ) นโรดม จักราวุธ  (ประสูติ 13 มกราคม พ.ศ. 2513) เป็นสมาชิกในราชวงศ์กัมพูชา เป็นพระโอรสใน สมเด็จกรมพระนโรดม รณฤทธิ์ และ พระองค์เจ้านโรดม มารี รณฤทธิ์ ปัจจุบันทรงดำรงตำแหน่งประธานพรรคฟุนซินเปก
มกโพ

มกโพ (/mok̚.pʰo/; "Mokpo-si") เป็นนครในจังหวัดช็อลลาใต้ ประเทศเกาหลีใต้ ตั้งอยู่บริเวณปลายสุดทางตะวันตกเฉียงใต้ของคาบสมุทรเกาหลี ติดกับ#เปลี่ยนทาง มกโพมีบริการรถไฟความเร็วสูงไปยังกรุงโซลหลายเที่ยว และเป็นจุดหมายของเส้นทางเรือข้ามฟากหลายสายที่ให้บริการไปยังเกาะต่าง ๆ ในทะเลเหลือง และ#เปลี่ยนทาง 
ในช่วงที่เกาหลีอยู่ภายใต้การปกครองของญี่ปุ่น (ค.ศ. 1910–1945) มกโพเป็นเมืองท่าเรือที่สำคัญทั้งในด้านการค้าและการขนส่ง เนื่องจากตั้งอยู่บนเส้นทางเดินเรือระหว่างหมู่เกาะญี่ปุ่นกับจีนแผ่นดินใหญ่ เกาะจำนวนมากที่ล้อมรอบมกโพยังทำหน้าที่เป็นเกราะป้องกัน ทำให้เมืองนี้ได้รับผลกระทบจากคลื่นสูงและคลื่นสึนามิน้อยลง ในช่วงที่ถูกญี่ปุ่นยึดครอง พื้นที่ที่อยู่อาศัยขนาดใหญ่ถูกสร้างขึ้นเพื่อรองรับอาณานิคมของญี่ปุ่น ซึ่งปัจจุบันได้กลายเป็นย่านประวัติศาสตร์ของมกโพ หลังจากสงครามโลกครั้งที่ 2 สิ้นสุดลง และเกาหลีเป็นอิสรภาพใน ค.ศ. 1945 ทำให้มกโพค่อย ๆ สูญเสียบทบาทลงในฐานะเมืองที่เคยเป็นที่ตั้งขององค์กรภาครัฐและอุตสาหกรรมอาวุธสงคราม นำไปสู่การลดขนาดของเมือง โดยในปัจจุบันมกโพเป็นนครขนาดกลางของภูมิภาคโฮนัม
ศัพท์มูลวิทยา.
คำว่า มกโพ (木浦 เมื่อเขียนเป็นฮันจา) แปลว่า "ปากน้ำที่มีต้นไม้จำนวนมาก" คำนี้เริ่มปรากฏใน "โครยอซา" หรือบันทึกประวัติศาสตร์ราชวงศ์โครยอ อีกทฤษฎีหนึ่งเสนอว่า "มก" ในชื่อเมืองหมายถึง "คอ" ซึ่งเป็นคำเปรียบเทียบถึงความสำคัญของตำแหน่งที่ตั้งของเมืองที่เป็นทางออกสู่ทะเลเหลือง
ซุปใสใส่ไข่

ซุปใสใส่ไข่, ซุปไข่หยดน้ำ  หรือ ต้านฮวาทัง  บ้างเรียก ซุปอาสาเรน เป็นซุปไข่จากประเทศจีน ประกอบด้วยไข่และน้ำซุป ปรุงรสด้วยเกลือ น้ำตาล พริกไทย ต้นหอมสับละเอียด และเต้าหู้ โดยตีไข่เป็นเส้นบาง ๆ ลอยในน้ำซุปเดือด ซึ่งมักจะทำในช่วงท้ายของการปรุง เพื่อให้ไข่เป็นก้อนหรือเส้นสายสวยงามน่ารับประทาน
ความหลากหลาย.
ซุปใสใส่ไข่ในสำรับอาหารจีนจะมีรสชาติเบาหรือจืดกว่าซุปไข่ในอาหารตะวันตก มีการใส่เครื่องเคราต่าง ๆ ลงไป เป็นต้นว่า เต้าหู้ ต้นหอมหั่นฝอย ถั่วงอก มะเขือเทศ และข้าวโพด ขึ้นอยู่วัตถุดิบที่มีในภูมิภาคนั้น ๆ
ในสหรัฐมักนำเสนอซุปใสใส่ไข่เป็นหลักในชุดอาหารจีนแบบอเมริกัน เรียกว่า "เอ้กฟลาวเวอร์ซุป"  ซึ่งเรียกตามคำแปลจากชื่อในภาษาจีน และร้านอาหารบางแห่งจะใส่แป้งข้าวโพดลงไปด้วยเพื่อให้น้ำซุปข้นขึ้น
ในประเทศไทยจะเรียกซุปใสใส่ไข่ว่า "ซุปอาสาเรน" มักใช้ไข่ไก่ตีพอแตก เทลงเป็นเส้นในน้ำซุปไก่เดือด คนตลอดจนไข่สุก จากนั้นปรุงรสด้วยเกลือ ซีอิ๊วขาว น้ำมันงา ใส่แป้งมันฮ่องกงผสมน้ำเปล่าเล็กน้อยคนเร็ว ๆ จนแป้งสุก แล้วโรยหน้าด้วยต้นหอมซอยและพริกไทย บ้างก็ใส่พริกหวานแดงหั่นเต๋า หรือเห็ดหอมลงไปด้วย ถือเป็นอาหารที่มีเครื่องปรุงไม่มาก เรียบง่าย และทำรับประทานเองได้ไม่ยาก สามารถรับประทานเคียงกับข้าวหรือบะหมี่ผัดได้ดี จากหนังสือ "ใกล้เบื้องพระยุคลบาทกับลัดดาซุบซิบ" (2548) เขียนโดยแถมสิน รัตนพันธุ์ ระบุว่าซุปอาสาเรนเป็นหนึ่งในเครื่องเสวยช่วงเวลากลางวันของพระบาทสมเด็จพระมหาภูมิพลอดุลยเดชมหาราช บรมนาถบพิตร
สถาบันรัชต์ภาคย์

สถาบันรัชต์ภาคย์ เป็นสถาบันอุดมศึกษาเอกชนในประเทศไทย ก่อตั้งขึ้นเมื่อปี พ.ศ. 2536 ในชื่อ "วิทยาลัยรัชต์ภาคย์" และเปลี่ยนประเภทเป็น "สถาบันรัชต์ภาคย์" ในปี พ.ศ. 2553 
ประวัติ.
สถาบันรัชต์ภาคย์ ก่อตั้งโดยได้รับอนุญาตให้จัดตั้งสถาบันอุดมศึกษาเอกชน ในนาม “วิทยาลัยรัชต์ภาคย์” เมื่อวันที่ 29 เมษายน พ.ศ. 2536 โดยนายเกริกชัย เจริญรัชต์ภาคย์ ต่อมา ได้รับอนุญาตให้เปลี่ยนสถานะเป็น “สถาบันรัชต์ภาคย์” เมื่อวันที่ 12 พฤษภาคม พ.ศ. 2553 ตั้งอยู่เลขที่ 68 ถนนรามคําแหง 21 แขวงวังทองหลาง เขตวังทองหลาง กรุงเทพมหานคร
สถาบันรัชต์ภาคย์ ดำเนินการสอนในคณะต่างๆ ได้แก่ คณะบริหารธุรกิจ คณะวิศวกรรมศาสตร์ คณะศิลปศาสตร์ คณะรัฐศาสตร์และรัฐประศาสนศาสตร์ ทั้งระดับปริญญาตรี และระดับปริญญาโท รวมทั้งการศึกษาทางไกลทางอินเตอร์เน็ต
ปัจจุบันมี ผู้ช่วยศาสตราจารย์ ดร.ราชวิกรม อาทิตย เจริญรัชต์ภาคย์ เป็นอธิการบดี และมีศาสตราจารย์ ดร.โกวิทย์ โปษยานนท์ เป็นนายกสภาสถาบัน
คณะ.
สถาบันรัชต์ภาคย์ จัดการศึกษา 4 คณะ 1 บัณฑิตวิทยาลัย ได้แก่
วิทยาเขต.
ปัจจุบันสถาบันรัชต์ภาคย์ มีการจัดตั้งวิทยาเขต 1 แห่ง คือ วิทยาเขตยะลา และเคยจัดการศึกษานอกสถานที่ตั้งในพื้นที่จังหวัดนครศรีธรรมราช นราธิวาส และลพบุรี
ไทยแลนด์ เซมิโปรลีก ฤดูกาล 2566 – โซนภาคตะวันออก

ไทยแลนด์ เซมิโปรลีก ฤดูกาล 2566 โซนภาคตะวันออก เป็นส่วนหนึ่งของการแข่งขันไทยแลนด์ เซมิโปรลีก ฤดูกาล 2566 ซึ่งเป็นการแข่งขันในระดับที่ 4 ในระบบลีกฟุตบอลไทย และเป็นการแข่งขันฤดูกาลแรกของไทยแลนด์ เซมิโปรลีก
สโมสร.
สโมสรที่เข้าแข่งขันในฤดูกาล 2566 โซนภาคตะวันออก มีจำนวน 7 สโมสร
ตารางคะแนน.
อันดับ.
<section begin=eastern region/><onlyinclude></onlyinclude><section end=eastern region/>
สถิติ.
<templatestyles src="Col-begin/styles.css"/>
ราชวงศ์เตมือร์

ราชวงศ์เตมือร์  เรียกตนเองว่า กูร์คอนี  เป็นราชวงศ์หรือตระกูลมุสลิมนิกายซุนนีที่มีวัฒนธรรมแผลงเป็นเปอร์เซีย ซึ่งมีต้นกำเนิดจากเติร์ก-มองโกล โดบสืบตระกูลจากขุนศึกนามเตมือร์ (แทเมอร์เลน) ศัพท์ "Gurkani" มาจากคำว่า "Gurkan" ซึ่งเป็นรูปแผลงเปอร์เซียจากศัพท์ภาษามองโกลว่า "Kuragan" หมายถึง "ลูกเขย" โดยเป็นชื่อตำแหน่งของราชวงศ์ เนื่องจากราชวงศ์เตมือร์เป็นเขยของเจงกิส ข่าน ผู้ก่อตั้งจักรวรรดิมองโกล เนื่องจากเตมือร์อภิเษกสมรสกับ Saray Mulk Khanum ลูกหลานโดยตรงของเจงกิส ข่าน สมาชิกราชวงศ์เตมือร์เป็นผู้จัดตั้งสมัยฟื้นฟูศิลปวิทยาเตมือร์ โดยได้รับอิทธิพลจากวัฒนธรรมเปอร์เซียอย่างมาก และจัดตั้งสองจักรวรรดิที่มีความสำคัญในประวัติศาสตร์ คือ จักรวรรดิเตมือร์ (1370–1507) ที่มีฐานในเปอร์เซียและเอเชียกลาง และจักรวรรดิโมกุล (1526–1857) ที่มีฐานในอนุทวีปอินเดีย
ไทยแลนด์ เซมิโปรลีก ฤดูกาล 2566 – โซนภาคตะวันตก

ไทยแลนด์ เซมิโปรลีก ฤดูกาล 2566 โซนภาคตะวันตก เป็นส่วนหนึ่งของการแข่งขันไทยแลนด์ เซมิโปรลีก ฤดูกาล 2566 ซึ่งเป็นการแข่งขันในระดับที่ 4 ในระบบลีกฟุตบอลไทย และเป็นการแข่งขันฤดูกาลแรกของไทยแลนด์ เซมิโปรลีก
สโมสร.
สโมสรที่เข้าแข่งขันในฤดูกาล 2566 โซนภาคตะวันตก มีจำนวน 5 สโมสร
ตารางคะแนน.
อันดับ.
<section begin=western region/><onlyinclude></onlyinclude><section end=western region/>
สถิติ.
<templatestyles src="Col-begin/styles.css"/>
หลี-ยฺวี่

หลี-ยฺวี่ (Liyuu; ; เกิด 9 มกราคม ค.ศ. 1997) หรือ รียู  ตามการออกเสียงชื่อในภาษาญี่ปุ่น เป็นนักคอสเพลย์ นักร้อง และนักพากย์หญิงชาวจีน เกิดที่เซี่ยงไฮ้ ประเทศจีน เป็นศิลปินในสังกัดของ Lantis สังกัดอยู่โฮลีโปรอินเทอร์เนชันแนล ปัจจุบันทำงานอยู่ทั้งในจีนและในญี่ปุ่น ในขณะเดียวกันยังเป็นสมาชิกของ Liella! กลุ่มไอดอลหญิงในมหาวิทยาลัยที่ปรากฏตัวในอนิเมะเลิฟไลฟ์! ซูเปอร์สตาร์!! ในซีรีส์เลิฟไลฟ์! โดยรับบทเป็นถาง เขอเข่อ
ประวัติ.
เกิดที่เซี่ยงไฮ้ ชื่อเล่นว่า หลี่-ยฺหวี (鯉魚) ซึ่งแปลว่าปลาคาร์ฟ
ติดอนิเมะญี่ปุ่นตั้งแต่อยู่ชั้นประถม 6 พออยู่ชั้นมัธยม 4 จึงได้เริ่มแต่งคอสเพลย์แล้วโพสต์รูปลงเว็บ จากนั้นในปี 2016 ได้เข้าร่วมคอมิเก็ตฤดูหนาวแล้วเป็นที่จับตามองโดยช่างกล้องมากมาย จนได้กลายมาเป็นนักคอสเพลย์ที่มีชื่อเสียง
มีความฝันจะเป็นนักร้องมาตั้งแต่เด็ก แต่ช่วงมัธยมปลายเคยตัดใจจากการเป็นนักร้องไปครั้งหนึ่งแล้วได้เข้าเรียนมหาวิทยาลัยในเซี่ยงไฮ้ด้านศิลปะ เคยตั้งใจว่าจะเป็นอาจารย์สอนศิลปะ
พอปี 2018 จึงได้เข้าสังกัดค่ายโฮลีโปรอินเทอร์เนชันแนล และได้จัด Liyuu fan meeting VOL1 ขึ้นที่ TOKYO FM HALL และในวันที่ 9 พฤศจิกายนปีเดียวกันนั้นก็ได้ร่วมแสดง Lis Ani! LIVE BEIJING ที่จัดขึ้นที่ศูนย์แสดงสินค้านานาชาติแห่งประเทศจีนในปักกิ่ง
22 มกราคม 2020 ได้ร้องเพลง Magic Words ประกอบอนิเมะเรื่องฮาเตนะอิลลิวชัน เป็นการเปิดตัวนักร้องในญี่ปุ่นครั้งแรก แล้วในปีเดียวกันนั้นวันที่ 25 พฤศจิกายนก็ได้ร้องเพลง Carpe diem ประกอบอนิเมะเรื่องข้าก้าวผ่าน 1 ล้านชีวิตเพื่อพิชิตเกมมรณะ และได้พากย์เป็นตัวประกอบนักเรียนหญิงในเรื่องด้วย เป็นการเปิดตัวในฐานะนักพากย์เป็นครั้งแรก
14 ธันวาคม 2020 ได้รับเลือกให้รับบทเป็นถาง เขอเข่อ ในเลิฟไลฟ์! ซูเปอร์สตาร์!! ซึ่งได้กลายมาเป็นอนิเมะเริ่มฉายเมื่อ 11 กรกฎาคม 2021 นับเป็นครั้งแรกที่ได้พากย์บทเป็นตัวละครหลักในอนิเมะ
9 กุมภาพันธ์ 2022 ได้ออกอัลบัม Fo(u)r YoU เป็นอัลบัมเพลงแรก และเมื่อ 2 พฤศจิกายนปีเดียวกันนั้นได้ออกเพลง TRUE FOOL LOVE ประกอบอนิเมะเรื่องแผนสมรสไม่สมเลิฟ
7 กุมภาพันธ์ 2024 ได้ออกอัลบัมที่ 2 Soaring Heart ซึ่งได้ติดอันดับ 1 อัลบัมในออริกอนชาร์ตรายวันของวันที่ 12 กุมภาพันธ์ 2024
มะห์ซูรี

มะห์ซูรี บินตี ปันดัก มายะฮ์  เป็นหญิงสาวที่อาศัยอยู่บนเกาะลังกาวี รัฐเกอดะฮ์ ประเทศมาเลเซียในช่วงปลายคริสต์ศตวรรษที่ 18 ตามตำนานระบุว่า เธอถูกกล่าวหาว่าเป็นชู้ และประหารชีวิตด้วยการแทง ส่วน "มากัมมะห์ซูรี" สุสานของเธอ กลายเป็นสถานที่ท่องเที่ยวของเกาะ
ตำนาน.
มะห์ซูรีเป็นลูกสาวของชาวสยามที่ย้ายจากจังหวัดภูเก็ตไปยังเกาะลังกาวีเพื่อหาชีวิตที่ดีกว่า เธอเป็นหญิงสาวที่สวยงามที่สุดบนเกาะและแต่งงานกับนักรบนาม วัน ดารุซ ภายหลังสามีของเธอต้องไปทำสงครามกับฝ่ายเกอดะฮ์ต่อไทย และทิ้งมะห์ซูรีให้ดูแลตัวเอง ในตอนนั้นเธอเป็นเพื่อนกับนักเดินทางวัยรุ่นนาม เดอรามัง 
วัน มาโฮรา ภรรยาของผู้ใหญ่บ้าน อิจฉาความงามของมะห์ซูรี เธอจึงเผยแพร่ข่าวลือว่ามะห์ซูรีนอกใจและมีชู้กับเดอรามังตอนที่วัน ดารุซไม่อยู่ ท้ายที่สุด ข่าวลือหนาหูจนชาวบ้านกล่าวหาว่าเธอเป็นชู้อย่างเปิดเผย มะห์ซูรีร้องขอความบริสุทธิ์ของเธอ แต่กลับไม่มีใครเชื่อ 
มะห์ซูรีถูกผูกที่ต้นไม้และโดนแทงให้ตายหลายครั้ง แต่ไม่ได้ผล หลังการพยายามประหารชีวิตที่ล้มเหลวทุกครั้ง มะห์ซูรีจึงบอกให้พวกเขาฆ่าเธอด้วยกริชของครอบครัว หลังเธอโดนแทงแล้ว เลือดสีขาวไหลออกมาจากบาดแผล แสดงถึงความบริสุทธิ์ของเธอ นกบางตัวบินอยู่เหนือเธอเพื่อปกปิดร่างกายของเธอ ขณะที่เธอกำลังจะเสียชีวิต มะห์ซูรีจึงสาปแช่งลังกาวีให้พบกับความโชคร้ายเจ็ดชั่วอายุคน ภายหลังราชอาณาจักรนี้ถูกกองเรือรบสยามบุกครอง ชาวบ้านที่ปาดังมัตซีรัตเผานาข้าวเพื่อไม่ให้มันตกไปอยู่ในน้ำมือสยาม
ครอบครัวของมะห์ซูรีเดินทางกลับสยาม (ภายหลังมีชื่อว่า ประเทศไทย)
ผลกระทบ.
พลเมืองบนเกาะลังกาวีหลายคนเชื่อว่าตำนานเป็นจริง โดยอ้างถึงการปลูกพืชผลที่ล้มเหลวมาหลายสิบปีหลังมะห์ซูรีเสียชีวิต ลังกาวีก็ถูกฝ่ายไทยโจมตีหลายครั้ง โดยการรุกรานครั้งสุดท้ายเกิดขึ้นใน ค.ศ. 1821 ทุ่งนาที่ชาวนาเผาทิ้งยังคงรู้จักกันในชื่อ "" หรือ "ข้าวไหม้" จนกระทั่งช่วงปลายคริสต์ศตวรรษที่ 20 (หลังประมาณ 7 ชั่วอายุ) ลังกาวีเริ่มเจริญรุ่งเรืองในฐานะสถานที่ท่องเที่ยว ลูกหลานของมะห์ซูรียังคงอาศัยอยู่ในจังหวัดภูเก็ต ประเทศไทย และไปเยี่ยมชมสุสานของเธอที่ลังกาวีในบางโอกาส หนึ่งในลูกหลานของเธอคือ ศิรินทรา ยายี (ชื่อมลายู: วัน ไอชะฮ์ วัน นาวาวี) กลายเป็นจุดสนใจขณะที่เธอเยี่ยมชมในรัฐเกอดะฮ์ใน ค.ศ. 2000
เอ็มแอลบีเดอะโชว์ 23

เอ็มแอลบีเดอะโชว์ 23  เป็นวิดีโอเกมเบสบอล พัฒนาโดยแซนดีเอโกสตูดิโอ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ ที่ได้สร้างจากเมเจอร์ลีกเบสบอล (MLB) โดยตัวเกมเป็นเกมที่สิบแปดของแฟรนไชส์ "" ตัวเกมวางจำหน่ายในวันที่ 28 มีนาคม 2023 โดยวางจำหน่ายสำหรับเพลย์สเตชัน 4 และ เพลย์สเตชัน 5 เช่นเดียวกับเอกซ์บอกซ์วัน, เอกซ์บอกซ์ซีรีส์เอกซ์และซีรีส์เอส และ นินเท็นโด สวิตช์ โดยในภาคนี้ แจ๊ส ชิสโฮล์ม ผู้เล่นจากทีมไมอามีมาร์ลินส์ ได้รับเลือกให้เป็นดาราหน้าปก
ซานตี้เหมิน

ซานตี้เหมิน  เป็นตำบลชนพื้นเมืองภูเขาในเทศมณฑลผิงตง มณฑลไต้หวัน สาธารณรัฐจีน ประชากรของตำบลประกอบด้วยชาวไปวันเป็นส่วนใหญ่ และมีชาวรูไกเป็นชนกลุ่มน้อย
ชื่อ.
ผู้ตั้งถิ่นฐานชาวจีนดัดแปลงชื่อภาษาไปวันดั้งเดิมเป็นภาษาฮกเกี้ยน คือ "ซัวทีหมึง"  หรือ "ซัวเถ่หมึง"  เมื่ออยู่ภายใต้การปกครองของญี่ปุ่น จึงเรียกเป็นภาษาญี่ปุ่นว่า ซันจิมง  หลังจากที่ญี่ปุ่นส่งมอบไต้หวันให้สาธารณรัฐจีนเมื่อ ค.ศ. 1945 พื้นที่ดังกล่าวจึงเรียกเป็นภาษาจีนกลางว่า ตำบลซานตี้เหมิง  แต่ก็ได้เปลี่ยนชื่ออีกครั้งใน ค.ศ. 1947 เป็น ตำบลซานตี้  แต่ชาวไต้หวันยังคงเรียกกันโดยทั่วไปว่า "ซัวเถ่หมึง" ต่อมาในเดือนสิงหาคม ค.ศ. 1992 ก็ได้เปลี่ยนมาเป็นชื่อดังในปัจจุบัน
ประวัติศาสตร์.
ในช่วงที่อยู่ภายใต้การปกครองของญี่ปุ่น ซานตี้เหมิน หม่าเจีย และอู้ไถ เป็นพื้นที่ที่เรียกรวมกันว่า "บันจิ" หรือ "พื้นที่ชนพื้นเมือง" (蕃地) ซึ่งอยู่ภายใต้การปกครองของอำเภอเฮโต (屏東郡) ในจังหวัดทากาโอะ หลังจากการยึดครองไต้หวันของก๊กมินตั๋งใน ค.ศ. 1945 จังหวัดทากาโอะเดิมเปลี่ยนชื่อเป็นเทศมณฑลเกาสยง ทำให้ซานตี้เหมินอยู่ภายใต้การปกครองของเทศมณฑลเกาสยง และในวันที่ 16 สิงหาคม ค.ศ. 1950 ได้มีการก่อตั้งเทศมณฑลผิงตง แยกออกมาจากเทศมณฑลเกาสยง ทำให้ซานตี้เหมินกลายเป็นส่วนหนึ่งของเทศมณฑลผิงตง
เขตการปกครอง.
ตำบลซานตี้เหมินประกอบด้วย 10 หมู่บ้าน ได้แก่
ซามารา

ซามารา (#เปลี่ยนทาง ,) ซึ่งรู้จักกันตั้งแต่ปี ค.ศ. 1935 ถึง 1991 ในชื่อ คูบีเชฟ  เป็นเมืองที่ใหญ่ที่สุดและเป็นศูนย์กลางการปกครองของแคว้นซามาราในประเทศรัสเซีย เมืองนี้ตั้งอยู่ที่จุดบรรจบของแม่น้ำวอลกาและซามารา อยู่ทางตะวันออกเฉียงใต้ของประเทศรัสเซียในส่วนที่อยู่ในทวีปยุโรป โดยเป็นเมืองท่าบนฝั่งของแม่น้ำวอลกาตอนที่แม่น้ำไหลโค้งไปทางตะวันออกสุดและที่ซึ่งแม่น้ำซามาราไหลมาบรรจบ โดยมีประชากรอาศัยอยู่มากกว่า 1.14 ล้านคน มีผู้อยู่อาศัยมากถึง 1.22 ล้านคนในเขตเมือง ซึ่งไม่รวมเมืองโนโวคุยบีเชฟสค์ ซึ่งไม่ได้เป็นพื้นที่แออัด เมืองนี้ครอบคลุมพื้นที่ 541.382 ตารางกิโลเมตร (209.029 ตารางไมล์) และเป็นเมืองที่ใหญ่เป็นอันดับที่ 8 ของประเทศรัสเซียและการรวมตัวกันเป็นลำดับที่ 10 และยังเป็นเมืองที่มีประชากรมากเป็นอันดับที่ 3 บนแม่น้ำโวลก้ารวมถึงในเขตสหพันธ์วอลกา
รัก 100 วันของฉันและองค์ชาย

รัก 100 วันของฉันและองค์ชาย (เกาหลี: ) เป็นละครโทรทัศน์เกาหลีใต้ปี ค.ศ. 2018 นำแสดงโดยโท กย็อง-ซู และนัม จี-ฮย็อน ออกอากาศทางช่องทีวีเอ็น ตั้งแต่วันที่ 10 กันยายน ถึง 30 ตุลาคม ค.ศ. 2018 ทุกวันจันทร์และอังคาร เวลา 21:30 น. (ตามเวลาท้องถิ่น) เป็นหนึ่งในละครเกาหลีที่มีเรตติงสูงสุดในประวัติศาสตร์เคเบิลทีวี
เรื่องย่อ.
เรื่องราวขององค์รัชทายาทอียูล เมื่อครั้งเป็นเด็ก ดำรงตำแหน่งหลานชายของกษัตริย์ วันหนึ่งเขาได้เจอเด็กสาวชื่อยุน อี-ซอ และตกหลุมรักเธอ อียูลตกลงใจว่าเมื่อโตขึ้นจะแต่งงานกับยุน อี-ซอ แต่ในค่ำคืนหนึ่ง ครอบครัวของยุน อี-ซอกลับต้องโทษประหารฐานกบฏ และหายสาบสูญไปพร้อมกับพี่ชายของเธอ ต่อมาพ่อของอียูลได้ขึ้นครองราชย์ ทำให้อียูลดำรงตำแหน่งเป็นองค์รัชทายาท
16 ปีต่อมาอียูล (โท กย็อง-ซู) เติบโตขึ้นเป็นองค์รัชทายาทผู้เย็นชา เฉลียวฉลาด และเก่งกาจด้านการต่อสู้ ในระหว่างทางการไปประกอบพิธีขอฝน อียูลถูกลอบทำร้ายส่งผลให้ความจำเสื่อม เขาได้รับการช่วยเหลือจากยุน พ่อของฮงชิม ทำให้พระองค์ใช้ชีวิตในฐานะสามัญชนคนธรรมดา ภายใต้ชื่อว่านา ว็อน-ดึก เป็นเวลา 100 วัน ในช่วงเวลานั้นเขาได้พบรักอีกครั้งกับยุน อี-ซอ ในชื่อย็อน ฮง-ชิม (นัม จี-ฮย็อน) 
องค์รัชทายาทที่สมบูรณ์แบบ วันหนึ่งพระองค์ตกจากหน้าผาขณะมีใครบางคนพยายามลอบปลงประชนม์ เมื่อฟื้นขึ้นมาพระองค์สูญเสียความทรงจำจึงได้ใช้ชีวิตเป็นชายธรรมดา โดยใช้ชื่อว่านา ว็อน-ดึก
หญิงสาวชาญฉลาดและทำงานในสำนักสืบสวน เธอเป็นสาวโสดที่มีอายุมากที่สุดในโชซอนจึงถูกบังคับให้แต่งงานกับชายธรรมดาคนหนึ่งที่หลายคนมองว่าเป็นคนไม่เอาไหน เธอซ่อนตัวตนที่แท้จริงจากทุกคนในหมู่บ้าน ยกเว้นพ่อบุญธรรมของเธอ และปรารถนาที่จะได้กลับมาพบกับพี่ชายของเธออีกครั้ง
ขุนนางใฝ่สูงพ่อตาของอียูล เป็นคนที่มีอำนาจมากที่สุดในประเทศ และควบคุมแม้กระทั่งกษัตริย์ เขาพร้อมที่จะใช้การกระทำใด ๆ ที่จำเป็นเพื่อให้ได้มาซึ่งอำนาจ
 พระชายาขององค์รัชทายาท เธอถูกบังคับให้แต่งงาน และถูกสามีไม่เหลียวมอง เธอมีความสัมพันธ์กับมู-ย็อน หนึ่งในนักฆ่ารับจ้างของพ่อเธอ
อดีตขุนนางระดับ 7 ในเมืองหลวง ย้ายมาดูแลราชการที่เมืองซ็องโจ และในขณะเดียวกันก็เป็นที่ปรึกษาขององค์รัชทายาทด้วย เขาแอบรักฮงชิมอยู่ เขาป่วยเป็นโรคจำหน้าคนไม่ได้
นักฆ่ารับจ้างหลักของคิม ชา-อึน แม้จะรู้ว่าชา-อึนฆ่าพ่อของเขา เขายังคงรับใช้ชา-อึนอยู่
ไทยแลนด์ เซมิโปรลีก ฤดูกาล 2566 – โซนภาคตะวันออกเฉียงเหนือ

ไทยแลนด์ เซมิโปรลีก ฤดูกาล 2566 โซนภาคตะวันออกเฉียงเหนือ เป็นส่วนหนึ่งของการแข่งขันไทยแลนด์ เซมิโปรลีก ฤดูกาล 2566 ซึ่งเป็นการแข่งขันในระดับที่ 4 ในระบบลีกฟุตบอลไทย และเป็นการแข่งขันฤดูกาลแรกของไทยแลนด์ เซมิโปรลีก
สโมสร.
สโมสรที่เข้าแข่งขันในฤดูกาล 2566 โซนภาคตะวันออกเฉียงเหนือ มีจำนวน 10 สโมสร
ตารางคะแนน.
อันดับ.
<section begin=northeastern region/><onlyinclude></onlyinclude><section end=northeastern region/>
สถิติ.
<templatestyles src="Col-begin/styles.css"/>
สโมสรฟุตบอลสุรนารี อาร์มี่ 2 ในฤดูกาล 2566

การแข่งขันฟุตบอลของสโมสรฟุตบอลสุรนารี อาร์มี่ 2 ประจำฤดูกาล 2566
การแข่งขัน.
ไทยแลนด์ เซมิโปรลีก.
นัด.
      ชนะ
      เสมอ
      แพ้
 "ณ วันที่ 19 มีนาคม 2566"
สโมสรฟุตบอลเอฟซี โคราช

สโมสรฟุตบอลเอฟซี โคราช หรือ Blue Phoenix FC เป็นสโมสรฟุตบอลกึ่งอาชีพในประเทศไทย ตั้งอยู่ที่อำเภอเมืองนครราชสีมา จังหวัดนครราชสีมา ปัจจุบันแข่งขันอยู่ในระดับไทยแลนด์ เซมิโปรลีก โซนภาคตะวันออกเฉียงเหนือ
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ที่มา: รายชื่อนักฟุตบอลฤดูกาล 2566
อี แช-มิน

อี แช-มิน (เกิด 15 กันยายน ค.ศ. 2000) เป็นนักแสดงชาวเกาหลีใต้ ปรากฏตัวในละครโทรทัศน์เรื่อง "ไฮคลาส ปมซ่อนเงื่อน" (2021), "เลิฟออลเพลย์" (2022) และ"โรแมนซ์ฉบับเร่งรัด" (2023) เขาเป็นพิธีกรจัดรายการเพลง"มิวสิกแบงก์"ของช่องเคบีเอสตั้งแต่เดือนกันยายน ค.ศ. 2022
เบ-ลอ กุน

เบ-ลอ กุน (นามแรกเกิด เบ-ลอ โกฮ์น; 20 กุมภาพันธ์ ค.ศ. 1886 – 29 สิงหาคม ค.ศ. 1938) เป็นนักการเมืองและนักปฏิวัติคอมมิวนิสต์ชาวฮังการี ผู้ซึ่งปกครองสาธารณรัฐโซเวียตฮังการีใน ค.ศ. 1919 หลังจากเข้าศึกษาที่มหาวิทยาลัยฟรันทซ์โยเซ็ฟ ณ เมืองซิลาจแชฮ (ปัจจุบันอยู่ในประเทศโรมาเนีย) กุนได้ทำงานเป็นนักข่าว ต่อมาเขาได้รับใช้กองทัพออสเตรีย-ฮังการีในช่วงสงครามโลกครั้งที่ 1 และถูกจับกุมตัวโดยกองทัพจักรวรรดิรัสเซีย ใน ค.ศ. 1916 หลังจากนั้นเขาถูกส่งตัวไปยังค่ายเชลยศึกบริเวณเทือกเขายูรัล ในช่วงเวลานี้เองที่กุนได้เปิดรับแนวคิดของคอมมิวนิสต์ และใน ค.ศ. 1918 เขาได้ก่อตั้งกลุ่มฮังการีของพรรคคอมมิวนิสต์รัสเซียในมอสโก ทำให้เขาเป็นเพื่อนสนิทกับวลาดีมีร์ เลนิน และร่วมต่อสู้กับเหล่าบอลเชวิคในสงครามกลางเมืองรัสเซีย
ในเดือนพฤศจิกายน ค.ศ. 1918 กุนได้เดินทางกลับฮังการีด้วยการสนับสนุนจากโซเวียต และจัดตั้งพรรคอมมิวนิสต์ฮังการี ด้วยการใช้กลวิธีต่าง ๆ ของเลนิน ทำให้เขาสามารถก่อกวนรัฐบาลของมิฮาย กาโรยี ได้อย่างดี และกุนยังได้รับความนิยมเป็นอย่างมากแม้ตัวเขาจะถูกคุมขังอยู่ก็ตาม หลังจากที่เขาได้รับการปล่อยตัวในเดือนมีนาคม ค.ศ. 1918 กุนจึงกระทำการรัฐประหารได้สำเร็จ เขาได้ก่อตั้งรัฐบาลผสมคอมมิวนิสต์-ประชาธิปไตยสังคมนิยม และประกาศจัดตั้งสาธารณรัฐโซเวียตฮังการี แม้ว่าผู้นำทางนิตินัยของสาธารณรัฐจะเป็นประธานาธิบดีซานโดร์ กอร์บอยี แต่อำนาจที่แท้จริงอยู่ในมือของกุน ซึ่งเป็นกรรมการราษฎรฝ่ายกิจการต่างประเทศ เขายังคงติดต่อกับเลนินผ่านทางวิทยุโทรเลขและได้รับคำสั่งและคำแนะนำโดยตรงจากเครมลิน
ระบอบการปกครองใหม่ที่พึ่งก่อตั้งขึ้นได้ล่มสลายภายในสี่เดือน เนื่องจากการรุกรานของโรมาเนีย และความไม่พอใจเป็นอย่างยิ่งของหมู่ประชาชนชาวฮังการี กุนได้หลบหนีไปยังสหภาพโซเวียต ซึ่งเขาได้ทำงานเป็นเจ้าหน้าที่องค์การคอมมิวนิสต์สากล ในฐานะหัวหน้าคณะกรรมการปฏิวัติไครเมีย ตั้งแต่ ค.ศ. 1920 เขาจัดตั้งและเข้าไปมีส่วนร่วมในความน่าสะพรึงกลัวแดงในไครเมีย (ค.ศ. 1920–1921) ต่อมาเขาได้มีส่วนร่วมกับการจราจลเดือนมีนาคม ค.ศ. 1921 ในเยอรมนี แต่ไม่ประสบผลสำเร็จ
ระหว่างการกวาดล้างใหญ่ช่วงปลายทศวรรษ 1930 กุนถูกกล่าวหาว่าเป็นพวกทรอตสกี เขาถูกจับกุม สอบปากคำ และถูกประหารชีวิตอย่างรวบรัด ร่างของเขาได้รับการฟื้นฟูขึ้นมาอีกครั้งโดยผู้นำโซเวียตใน ค.ศ. 1956 หลังจากการเสียชีวิตของโจเซฟ สตาลิน พร้อมกับการล้มล้างอิทธิพลของสตาลิน ภายใต้คำสั่งการของนีกีตา ครุชชอฟ
ซุนดะโมจิ

ซุนดะโมจิ (ずんだ餅) เป็นขนมโมจิที่ใช้ถั่วแระบดเป็นไส้และเป็นขนมท้องถิ่นของภูมิภาคโทโฮกุตอนใต้ โดยเฉพาะในจังหวัดมิยางิ
ที่มาของชื่อเชื่อว่ามาจากคำว่า 豆を打つ (อ่านแบบคุงโยมิเป็น "มาเมะโอะอุตสึ") แปลว่า "ตีถั่ว" ซึ่งเขียนย่อเป็น 豆打 แล้วอ่านแบบองโยมิเป็น "ซุดะ" (ずだ) แล้วจึงเพี้ยนมาเป็น "ซุนดะ" (ずんだ)
นอกจากนี้ยังมีชื่อเรียกว่า "จินดะโมจิ" (じんだ餅) หรือ "ซุนดังโมจิ" (ずんだん餅) ส่วนในจังหวัดโทจิงิจะเรียกว่า "บันไดโมจิ" (ばんだい餅) ในสำเนียงโทโฮกุอาจออกเสียงว่า "ซุนดะโมซุ" (ずんだもづ) หรือ "นุดะโมซุ" (ぬだもづ)
ชินจัง เดอะมูฟวี่ ตอน ปริศนา! บุปผาแห่งโรงเรียนเทนคะสุ

ชินจัง เดอะมูฟวี่ ตอน ปริศนา! บุปผาแห่งโรงเรียนเทนคะสุ (; โรมาจิ: "Kureyon Shin-chan: Nazo Meki! Hana no Tenkasu Gakuen") เป็นภาพยนตร์อนิเมะญี่ปุ่นในปี พ.ศ. 2564 ผลิตโดยสตูดิโอชินเอแอนิเมชัน เป็นภาพยนตร์ลำดับที่ 29 ของซีรีส์อนิเมะ"เครยอนชินจัง" กำกับภาพยนตร์โดยวาตารุ ทากาฮาชิ และเขียนบทโดยคิมิโกะ อูเอโนะ ภาพยนตร์ออกฉายในประเทศญี่ปุ่นในวันที่ 30 กรกฎาคม พ.ศ. 2564 และออกฉายในประเทศไทยในวันที่ 9 มีนาคม พ.ศ. 2566 โดย ลิขสิทธิ์ผู้จัดจำหน่ายในประเทศไทยเป็น ADK Emotions Bangkok เจ้าของลิขสิทธิ์โดยตรงจากญีปุ่นแทนที่ดรีม เอกซ์เพรส (เดกซ์)
ภาพยนตร์มีกำหนดฉายฟรีทาง ยูทูบ วันที่ 8 ตุลาคม พ.ศ.2566 โดย POPS Anime Thailand เจ้าของลิขสิทธิ์ในประเทศไทย
ฮางิโนะสึกิ

ฮางิโนะสึกิ (萩の月, はぎのつき) คือขนมรูปมันจูที่ทำโดยการห่อครีมคัสตาร์ดในแป้งคัสเตลลา ซึ่งขายโดยคาโชเซ็นซัง (เมืองเซ็นได จังหวัดมิยางิ) ตั้งแต่เดือนกันยายน 1979 ชื่อเต็มอย่างเป็นทางการคือ เซ็นไดเมย์กะ "ฮางิโนะสึกิ" (仙台銘菓「萩の月」)
ภาพรวม.
ฮางิโนะสึกินั้นแม้ว่าจะเพิ่งเกิดขึ้นในช่วงปลายยุคโชวะ มีประวัติศาสตร์ไม่ยาวนาน แต่ก็กลายมาเป็นของขึ้นชื่อของเมืองเซ็นไดเช่นเดียวกันกับซาซาคามาโบโกะซึ่งเกิดในช่วงต้นยุคเมจิ และลิ้นวัวย่างเซนได ซึ่งเกิดในทศวรรษที่ 20 ของยุคโชวะ ในผลสำรวจ "ของที่ระลึกที่เป็นตัวแทนของศตวรรษที่ 20" โดยนิตยสารการค้า ฮางิโนะสึกิจากจังหวัดมิยางินั้นอยู่ในอันดับสามของญี่ปุ่น รองจากชิโรอิโกอิบิโตะจากฮกไกโดและคาราชิเมนไตโกะจากจังหวัดฟุกุโอกะ ปัจจุบันยังมีจำหน่ายที่ร้านค้านอกจังหวัดมิยางิด้วย มีการผลิตและขาย 100,000 ชิ้นต่อวัน
วัดแม่ปะดอย

วัดแม่ปะดอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ปะ อำเภอเถิน จังหวัดลำปาง มีป่าล้อมรอบ พื้นที่ 25 ไร่ เป็นที่ตั้งของสำนักปฏิบัติธรรมประจำจังหวัดลำปาง แห่งที่ 7 ปัจจุบันมีพระครูพิศาลบวรกิจ (สุพร อภิปุณฺโณ) เป็นเจ้าอาวาส
วัดแม่ปะดอยสร้างในปี พ.ศ. 2431 ได้รับพระราชทานวิสุงคามสีมาเมื่อ พ.ศ. 2504 วิหารได้รับการบูรณะปฏิสังขรณ์ไปแล้ว คงเหลือแต่เพียงเจดีย์ทรงระฆังในศิลปะพม่าที่สร้างใน พ.ศ. 2496 โดยเจดีย์ได้รับการบูรณะในปี พ.ศ. 2538
เจดีย์ศิลปะพม่า สร้างบนฐานยกสูงซึ่งสามารถใช้ประโยชน์เป็น ลานประทักษิณ โดยลานประทักษิณมีกำแพงล้อมรอบ มีซุ้มประดับลายใบอะแคนตัสทั้งสี่ด้าน ที่มุมประดับหลังคาซ้อนชั้นทรงปยาธาตุ ส่วนฐานเจดีย์ประกอบด้วยฐานปัทม์ (ฐานบัวคว่ำ-บัวหงาย) ที่ท้องไม้คาดบัวลูกฟักในผังสี่เหลี่ยมจัตุรัส 1 ชั้น ที่มุมประดับเจดีย์จำลอง ถัดขึ้นมาเป็นฐานปัทม์ที่ท้องไม้คาดลูกแก้วอกไก่ในผังสี่เหลี่ยมยกเก็จ 2 ชั้น ที่มุมของฐานชั้นบนประดับหม้อบูรณฆฏะ ส่วนรองรับองค์ระฆังประกอบไปด้วยฐานปัทม์ที่ท้องไม้คาดลูกแก้วอกไก่ในผังแปดเหลี่ยม กลีบบัวคว่ำ กลีบบัวหงาย รองรับองค์ระฆังขนาดใหญ่ที่ปากผายออก องค์ระฆังประดับปูนปั้นรูปยักษ์ รัดอกและบัวคอเสื้อ รองรับปล้องไฉนขนาดใหญ่ ปัทมบาท ปลียอดและฉัตร
วัดป่าป๋วย

วัดป่าป๋วย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านโฮ่ง อำเภอบ้านโฮ่ง จังหวัดลำพูน
สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2517 โดยมีพระมาเป็นเจ้าอาวาสรูปแรก พร้อมด้วยศิษย์ยานุศิษย์และศรัทธา มีนายพรม สิทธิกาล เป็นผู้ใหญ่บ้าน 
สิ่งก่อสร้างที่โดดเด่นของวัดคือ หอไตร สร้างเมื่อ พ.ศ. 2445 โดยมีพ่อหนานเป็งพิริยะแก้ว เป็นช่างผู้ออกแบบและก่อสร้าง กว้าง 4 เมตร 90 เซนติเมตร ยาว 6 เมตร 70 เซนติเมตร สูง 7 เมตร 20 เซนติเมตร มีแผนผังเป็นรูปสี่เหลี่ยมผืนผ้ายกพื้นสูง เสาชั้นล่างก่ออิฐฉาบปูน เสาชั้นบนและผนังอาคารไม้ ระเบียงตกแต่งด้วยแผ่นไม้แกะสลักรูปหม้อบูรณฆฎะ หน้านางโก่งคิ้วและจั่ว เป็นไม้แกะสลักลายเครือล้านนาลงรักปิดทอง หลังคาเป็นเครื่องไม้ มุงด้วยกระเบื้องดินขอ ช่อฟ้า ใบระกา หางหงส์ เป็นปูนปั้นปิดทองประดับกระจก
หอไตรได้รับรางวัลสถาปัตยกรรมดีเด่น ประเภทรางวัลอนุรักษ์สถาปัตยกรรมดีเด่น เมื่อ พ.ศ. 2551
นาโอมิ เพย์ตัน

เพย์ตัน นาโอมิ (ペイトン 尚未, Payton Naomi, 1 กรกฎาคม พ.ศ. 2003) เป็นนักพากย์และไอดอลหญิงชาวญี่ปุ่น เกิดที่นครคาวาโงเอะ จังหวัดไซตามะ อยู่สังกัดโซนีมิวสิกอาร์ติสต์ (SMA VOICE) เป็นสมาชิกของ Liella! ในซีรีส์ "เลิฟไลฟ์!
พ่อเป็นคนอเมริกันแม่เป็นลูกครึ่งญี่ปุ่น มีน้องชายหนึ่งคน เลี้ยงแมวดำไว้ตัวหนึ่ง ชื่อ "เลิฟ"
ตั้งแต่วันที่ 13 ตุลาคมถึง 6 พฤศจิกายน 2020 เคยใช้ชื่อว่าโอโตงิเนะ อิฟ (御伽音 イフ) เป็นช่วงเวลาสั้น ๆ
นาโกะ มิซากิ

นาโกะ มิซากิ (岬 なこ, みさき なこ, 8 มีนาคม) เป็นนักพากย์หญิงชาวญี่ปุ่น เกิดที่จังหวัดเฮียวโงะ อยู่สังกัด โฮลีพีก เป็นสมาชิกของ Liella! จากอนิเมะเลิฟไลฟ์! ซูเปอร์สตาร์!! ในซีรีส์เลิฟไลฟ์!
ประวัติ.
เมื่ออยู่มัธยมต้น ได้เริ่มเล่นเกม เลิฟไลฟ์! เนื่องจากได้รับอิทธิพลจากพี่สาวจึงได้รู้จักทีวีอนิเมะเรื่องเลิฟไลฟ์! และเริ่มตั้งเป้าที่จะเป็นนักพากย์
หลังจากจบการศึกษาจากโรงเรียนมัธยม จึงได้เริ่มเข้าร่วมแผนกนักพากย์เสียงของวิทยาลัยสื่อบันเทิงโอซากะ แล้วย้ายไปโตเกียวเมื่อจบการศึกษาและเข้าร่วมสังกัดสำนักงานปัจจุบัน
14 ธันวาคม 2020 ได้รับเลือกให้เป็นบทอาราชิ จิซาโตะในเลิฟไลฟ์! ซุปเปอร์สตาร์! และในปี 2021 จึงได้เปิดตัวในฐานะนักพากย์อนิเมะ
ความพิเศษคือการเต้นรำ โดยได้เรียนมาตั้งแต่เด็กและเคยอยู่ในชมรมเต้นตอนมัธยมปลาย
ขอให้รักเรานี้ได้มีความสุข

ขอให้รักเรานี้ได้มีความสุข (ญี่ปุ่น: わたしの幸せな結婚, โรมาจิ: Watashi no Shiawase na Kekkon) เป็นซีรีส์ไลต์โนเวลญี่ปุ่น เขียนโดยอากูมิ อางิโตงิ และวาดภาพประกอบโดยสึกิโฮะ สึกิโอกะ เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ภายหลังสำนักพิมพ์ฟูจิมิโชโบะได้ลิขสิทธิ์ตีพิมพ์เป็นหนังสือในเครือฟูจิมิแอลบุงโกะตั้งแต่เดือนมกราคม พ.ศ. 2562 
มังงะดัดแปลงวาดภาพโดยริโตะ โคซากะ เริ่มเผยแพร่ออนไลน์ทางบริการ"กังกังออนไลน์"ของสแควร์เอนิกซ์ตั้งแต่เดือนธันวาคม พ.ศ. 2561 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ภาพยนตร์คนแสดงดัดแปลงมีกำหนดฉายในประเทศญี่ปุ่นในเดือนมีนาคม พ.ศ. 2566 ภาพยนตร์มีลิขสิทธิ์เผยแพร่ในประเทศไทยโดยมงคลซีนีม่ามีกำหนดฉายกลางปี พ.ศ. 2566 ซีรีส์อนิเมะโทรทัศน์ดัดแปลงผลิตโดยสตูดิโอคิเนมาซิตรัส ออกอากาศตั้งแต่เดือนกรกฎาคมถึงกันยายน พ.ศ. 2566 ฤดูกาลที่ 2 ออกอากาศตั้งแต่เดือนมกราคมถึงเมษายน พ.ศ. 2568 โดยมีการประกศสร้างโครงการอนิเมะใหม่แล้ว
ให้เสียงโดย: เรนะ อูเอดะ
รับบทแสดงโดย: มิโอะ อิมาดะ
ให้เสียงโดย: ไคโตะ อิชิกาวะ
รับบทแสดงโดย: เร็ง เมงูโระ
ให้เสียงโดย: อายาเนะ ซากูระ
รับบทแสดงโดย: อาการิ ทากาอิชิ
ให้เสียงโดย: โคตาโร นิชิยามะ
รับบทแสดงโดย: Yuki Ogoe
ให้เสียงโดย: โฮโกะ คุวาชิมะ
รับบทแสดงโดย: Mirai Yamamoto
ให้เสียงโดย: ฮิโระ ชิโมโนะ
รับบทแสดงโดย: Ōshirō Maeda
นางิซะ อาโอยามะ

นางิซะ อาโอยามะ (; โรมาจิ: "Aoyama Nagisa"; 16 พฤษภาคม ค.ศ. 1998 -) เป็นนักพากย์หญิงชาวญี่ปุ่น เป็นสมาชิกของ Liella!
เกิดที่โตเกียว อยู่ในสังกัด Apollo Bay จบการศึกษาจากมหาวิทยาลัยจูโอ
ประวัติ.
เกิดโตเกียว แต่เคยอาศัยอยู่ในฮกไกโดเป็นเวลาสองปีในช่วงประถม 
ขณะที่ศึกษาอยู่ที่มหาวิทยาลัยจูโอได้เคยมีประสบการณ์ประกวด MISS CIRCLE CONTEST 2019 ซึ่งเป็นการประกวดสาวงามสำหรับนักศึกษามหาวิทยาลัย ภายใต้ชื่อนางิซะ ไซโต (斎藤 渚) และได้รางวัลชนะเลิศ
ในวันที่ 14 ธันวาคม 2020 ได้ผ่านการออดิชันของเลิฟไลฟ์! ซูเปอร์สตาร์!! และได้เข้าสังกัดอพอลโลเบย์ ในปี 2021 จึงได้เปิดตัวในฐานะนักพากย์ในบทของฮาซึกิ เร็งในอนิเมะเรื่องนี้
ซายูริ ดาเตะ

ซายุริ ดาเตะ (伊達 さゆり, だて さゆり, 30 กันยายน 2002 -) เป็นนักพากย์หญิงชาวญี่ปุ่นเกิดที่จังหวัดมิยางิ อยู่สังกัด Apollo Bay เป็นสมาชิกของ Liella! 
ประวัติ.
ตั้งแต่อยู่ชั้นประถมก็ได้เป็นแฟนของซีรีส์เลิฟไลฟ์! จึงตั้งความฝันว่าอยากจะเป็นนักพากย์
ในปี 2020 ช่วงที่อยู่มัธยมปลายและกำลังเลือกเส้นทางอาชีพก็ได้เข้าออดิชันคัดตัวสมาชิกเลิฟไลฟ์! ซูเปอร์สตาร์! และสอบผ่าน ในเดือนธันวาคมของปีเดียวกันก็ได้เข้าร่วมสังกัด Apollo Bay และใน ปี 2021 ได้เปิดตัวในฐานะนักพากย์ด้วยบทชิบุยะ คานงในอนิเมะเรื่องนี้
พระปทุมราชาที่ 2

พระปทุมราชาที่ 2 (เขมร: ព្រះពុទ្ធរាជា ២) เป็นพระมหากษัตริย์กัมพูชาตั้งแต่ พ.ศ. 2215-2216
พระองค์เป็นพระราชโอรสพระองค์เดียวของพระปทุมราชาที่ 1 ในปี พ.ศ. 2214 พระองค์อภิเษกสมรสกับสมเด็จพระภัควดีศรีราชธิดากษัตรียานี พระราชธิดาองค์โตของพระบรมราชาที่ 8 ในเดือนธันวาคม พ.ศ. 2215 พระองค์ได้ลอบปลงพระชนม์พระบรมราชาที่ 8 ซึ่งเป็นพระสัสสุระของพระองค์ และยึดพระราชบัลลังก์ และบังคับให้พระภคินีของพระองค์ สมเด็จพระภัควดีเทวีกษัตรียานี (ซึ่งเป็นพระมเหษีของนักองค์ตน ผู้เป็นอาของพระองค์ด้วย) เป็นพระเมหษีของพระองค์
พระองค์ถูกลอบปลงพระชนม์โดยแขกชวา โดยการจ้างวานของ สมเด็จพระภัควดีวรสัตรี พระมเหษีอีกพระองค์หลังจากราชาภิเษกได้ 5 เดือน ในเดือนเมษายน(หรือพฤษภาคม) พ.ศ. 2216
ราชนาวิกโยธิน

เหล่าราชนาวิกโยธิน  เป็นกองกำลังปฏิบัติการพิเศษและกำลังทหารราบเบาสะเทินน้ำสะเทินบก ถือเป็นหนึ่งในห้าเหล่าทหารแผนกรบที่ประกอบกันเป็นราชนาวี (Royal Navy) เหล่าราชนาวิกโยธินก่อตั้งขึ้นในปี 1664 ภายใต้ชื่อ "กรมทหารเดินเท้าทางทะเลของดยุกแห่งยอร์กและออลบานี" (Duke of York and Albany's maritime regiment of Foot)
ทหารราชนาวิกโยธินมีความถัดในบทบาทปฏิบัติการพิเศษและทหารราบเบา ถูกฝึกฝนให้สามารถเคลื่อนที่เร็วสู่ทั่วโลกและมีความสามารถรับมือภัยคุกคามอย่างกว้างขวาง เหล่าราชนาวิกโยธินในปัจจุบันมีกำลังพลทั้งสิ้นประมาณเจ็ดพันนาย แบ่งออกเป็นหลายหน่วยย่อยได้แก่ กองพลน้อยคอมมานโดสาม (3 Commando Brigade) และหน่วยเอกเทศอีกจำนวนหนึ่ง และหน่วยราชนาวิกโยธินคอมมานโด 47 (47 Commando Royal Marines)
กรณีบอลลูนจีน พ.ศ. 2566

ระหว่างวันที่ 28 มกราคม ถึง 4 กุมภาพันธ์ 2023 บอลลูนระดับความสูงมากที่มีที่มาจากประเทศจีน ได้เดินทางผ่านน่านฟ้าของเอมริกาเหนือ โดยผ่านรัฐอะแลสกา แคนาดาตะวันตก และสหรัฐภาคพื้นทวีป กองทัพของสหรัฐและแคนาดากล่าวโทษว่าบอลลูนนี้ถูกใช้งานเพื่อสอดแนม ในขณะที่รัฐบาลจีนโต้แย้งว่าเป็นอากาศยานสำรวจทางอุตุนิยมวิทยาของพลเรือนที่ถูกลมพัดออกนอกเส้นทาง ในวันที่ 1 กุมภาพันธ์ บอลลูนลอยผ่านเหนือรัฐมอนแทนา และในวันที่ 3 กุมภาพันธ์ ได้ผ่านเหนือรัฐมิสซูรี ก่อนที่วันต่อมาจะถูกยิงตกโดยกองทัพอากาศสหรัฐเหนือน่านน้ำนอกชายฝั่งของรัฐเซาธ์แคโรไลนา โดยคำสั่งของประธานาธิบดี โจ ไบเดิน
กรณีนี้ได้นำมาสู่ความตึงเครียดระหว่างสหรัฐและจีน เป็นผลให้รัฐมนตรีว่าการกระทรวงการต่างประเทศสหรัฐ แอนโทนี บลิงเคน เลื่อนการเดินทางทางการทูตไปยังปักกิ่งออกไป นอกจากนี้ กรณีนี้ยังเกิดความตึงเครียดระหว่างจีนกับแคนาดา เนื่องมาจากการรุกล้ำน่านฟ้าของแคนาดา รัฐบาลแคนาดาได้มีคำสั่งเรียกทูตจีนเข้าพบ ในวันที่ 3 กุมภาพันธ์ กระทรวงกลาโหมสหรัฐระบุว่ากำลังมีบอลลูนสัญชาติจีนอันที่สองกำลังลอยผ่านเหนือลาตินอเมริกา